Блага Димитрова
Блага Николова Димитрова е българска писателка, поетеса, литературен критик, политик и 1-ви вицепрезидент на Република България, между 22 януари 1992 и 6 юли 1993 г.

Биография 
Блага Николова Димитрова е родена на 2 януари 1922 г. в Бяла Слатина, област Враца, в семейство на майка учителка и баща юрист. Израства във Велико Търново. През 1941 г. завършва класическа гимназия в София, а през 1945 г. – славянска филология в Софийския университет. През 1951 г. защитава дисертация на тема „Маяковски и българската поезия“ в Литературния институт „Максим Горки“ в Москва. Дълго време се занимава с редакторска, преводаческа и обществена дейност.

Умира на 2 май 2003 г. след тежък инсулт.

Творчество 
Блага Димитрова започва да пише още като ученичка (Класическа гимназия, София). За пръв път публикува в сп. „Българска реч“, год. 13 (1939 г.), май-юни, кн. 8 – 9, две стихотворения.

Литературните ѝ интереси я подтикват да запише славянска филология в СУ, а по-късно докторантура в Литературния институт „Максим Горки“. За първото си романово произведение Блага Димитрова черпи впечатления от строежите в Родопите, където тя отива, след като осем години работи като редактор в списание „Септември“ (1950 – 1958). Романът „Пътуване към себе си“ се нарежда сред най-добрите ѝ творби, наред с „Отклонение“, „Страшният съд“, „Лавина“ и забранения по време на тоталитарния режим роман „Лице“. През 1987 г. участва в създаването на „Литературно-художествен кръг – 39-те". Между 1987 и 1989 г. ѝ е забранено публикуване на творбите, заради дисидентските ѝ възгледи и дейности.

За дейността си като писател Димитрова получава множество български и международни литературни награди и отличия, включително орден „Стара планина“ – първа степен и Хердерова награда. Романът ѝ „Лавина“ е филмиран през 1981 г., а през 1991 г., името на Блага Димитрова е официално въведено в американската енциклопедия на трансконтиненталните писателки и поетеси Encyclopedia of Continental Women Writers, сред единствените две българки Ваня Петкова и Елисавета Багряна.

През 2003 г. е издаден 1 том от нейните съчинения, като предстоят да излязат и останалите 22 тома.

Участие в политиката 
През 1988 г. Блага Димитрова е сред основателите на неправителствените организации Комитет за екологична защита на Русе и Клуб за подкрепа на гласността и преустройството. По-късно участва в ръководството на Федерация на клубовете за демокрация в Съюза на демократичните сили (СДС).

Народен представител 
През 1991 г. става народен представител в XXXVI обикновено народно събрание от парламентарната група на СДС.

Вицепрезидент 
На Президентските и вицепрезидентски избори през 1992 г. е избрана за вицепрезидент, но същата година напуска поста, поради несъгласия с президента Желю Желев след т.нар. „Боянски ливади“.

Семейство 
Блага Димитрова е омъжена за Йордан Василев. През 1967 г., по време на войната във Виетнам „осиновява“ Ха Тху Хоанг (бълг. име Ханна Хоанг Димитрова) от Хайфон, Виетнам. До 6-годишна възраст Ха живее евакуирана на село с брат си и със сестра си. При молбата на Блага Димитрова да осинови малката Ха, майка ѝ се съгласява да я даде, за да я спаси от бомбите. До законно попечителство не се стига – Йордан и Блага ѝ казват да ги приема като леля и чичо. Но българите я наричат „дъщерята на Блага“. Блага Димитрова няма друго дете.

Библиография 
 „Стихове за вожда“ (1950, стихове)
 „Лиляна“ (1959, поема)
 „До утре“ (1959, стихове)
 „Светът в шепа“ (1962, стихове)
 „Обратно време“ (1965, стихове)
 „Пътуване към себе си“ (1965, роман)
 „Осъдени на любов“ (1967, стихове)
 „Отклонение“ (1967, роман)
 „Мигове“ (1968, стихове)
 „Страшния съд“ (1969, роман)
 „Лавина“ (1971, роман)
 „Подземно небе“ (1972, роман-пътепис)
 „Как“ (1974, стихове)
 „Младостта на Багряна и нейните спътници“ (1975; в съавторство с Йордан Василев)
 „Дни черни и бели. Елисавета Багряна – наблюдения и разговори“ (1975, в съавторство с Йордан Василев)
 „Гонг“ (1976, стихове)
 „Глухарчето“ (1996, роман)
 „Пространства“ (1980, стихове)
 „Лице“ (1981, роман)
 „Лабиринт“ (1987, стихове)
 „Между“ (1990, стихове)
 „Нощен дневник“ (1992, стихове)
 „Отсам и отвъд. Силуети на приятели“ (1992)
 „Знаци по снега“ (1992)
 „Урания“ (1993, роман)
 „Белези“ (1937 – 1997, стихове) (т. 1, 1997; т. 2, 1997)
 „Нощна лампа сред бял ден“, 1999; ISBN 978-954-492-141-5
 „Времена“, 2000; ISBN 978-954-439-659-6
 „Събрани творби“
 „Том 1. Ранни стихове“, 2003; ISBN 978-954-90735-6-0
 „Том 2. Лирика и поеми“, 2003; ISBN 978-954-90735-8-4
 „Том 3. Пътуване към себе си“, 2003; ISBN 978-954-90735-9-1
 „Том 4. Отклонение“, 2004; ISBN 978-954-9310-03-0
 „Том 5. Страшния съд“, 2004; ISBN 978-954-9310-04-7
 „Том 6. Лавина“, 2005; ISBN 978-954-9310-05-4
 „Том 7. Осъдени на любов“, 2005; ISBN 954-9310-10-8
 „Том 8. Стихове и поеми“, 2006; ISBN 954-9310-11-6
 „Том 9. Младостта на Багряна“, 2008; ISBN 954-931-016-0
 „Том 10. Дни черни и бели“, 2008; ISBN 954-9310-19-1
 „Глас“ (2004)

Филмография 
 Отклонение (1967)

Бележки

Източници 
 Евелина Белчева. Романът на Блага Димитрова „Отклонение“ – литературност и кинематографичност (студия). В: Човек и време, БАН – Институт за литература, С., 1997; Сайт за електронна литература, теория и история, 5 януари 2012., 2012: https://e-lit.info/lit-teory/312-romanat-na-blaga-dimitrova-otklonenie-literaturnost-i-kinematografichnost 
 Евелина Белчева. Екзистенциални проблеми в сбирката „Ден-живот“ на Блага Димитрова – в огледалото на „Лавина“, Критика, брой: 1 – 2, 2002, стр. 49 – 60;
 Борис Роканов. Блага Димитрова – литературна анкета. Предговор Клео Протохристова. Пловдив: Университетско издателство „Паисий Хилендарски“, 2002.
 Евелина Белчева. Думи – за „пропъждане на тъмното“. Сбирката „Ден-живот“ на Блага Димитрова. Вечните страсти български. Почит към Тончо Жечев, юбилеен сборник. Изд. център Боян Пенев. Институт за литература, 2004.
 Евелина Белчева. Духовна автобиография на едно поколение. Романът „Пътуване към себе си“ на Блага Димитрова, Мостове, юбилеен сборник, с. 140 – 146. Изд. център „Боян Пенев“ – Институт за литература, изд. БАН, 2005.
 Евелина Белчева. „Лавина“ като роман-мит или спорът на Блага Димитрова с екзистенциализма, Критика, брой: 1 – 2, 2005, стр. 68 – 78.
 
 Мария Антонова. Моите срещи с Блага Димитрова. По повод пет години от смъртта ѝ, Електронно списание LiterNet, 28 март 2008, № 3 (100)
 Евелина Белчева. Поетът и властта. Две субстанции, осъдени на вечна раздяла. Гласове, г. ІV, от 3 – 9 юли 2009, № 25 , с. 14 – 15.
 Мария Антонова. Блага Димитрова. Дневник за едно приятелство. ИК Кибеа, 2016 г.
 Петър Динеков, Записки от „прехода“. Из дневниците на акад. Петър Динеков. кн. 1 и 2. Представени от Евелина Белчева. Изд. ОГЛЕДАЛО, 2020; изд. СТИЛУЕТ – 2021.
 Мария Антонова. „100 години от рождението на Блага Димитрова“. 2 януари 2022 г.
 Евелина Белчева. Съдбата на Блага Димитрова е трагичен символ на страшната тема „творец и власт“. БГНЕС – 2 януари 2022 https://bgnes.bg/news/d-r-belcheva-s-dbata-na-blaga-dimitrova-e-tragichen-simvol-na-strashnata-tema-tvoretc-i-vlast/
 Евелина Белчева. Излиза книга с неизвестни разговори с Блага Димитрова. Книгата е посветена на сто години от рождението на Блага Димитрова (1922 – 2022) – ел. сп. ФАКЕЛ: https://fakel.bg/%81/
 Евелина Белчева. Блага и „турският Пушкин“. Повтаряше ми името несвестен... Портал „Култура“, 13 февр. 2022; http://kultura.bg/web/%d
 Евелина Белчева. СТРАДАНИЕ и ПРОСВЕТЛЕНИЕ – в сянката на смъртта. портал „Култура“, 23 юни 2022; http://kultura.bg/web/%d/
 Евелина Белчева. ОТВЪД СТРАДАНИЕТО – в зенита на прозренията. Блага Димитрова. „Забранено море“, Дзяло, 2022, бр. XXIII
 Евелина Белчева. Портрети в маниера на сфумато Единадесет тетрадки на Петър Динеков – биографичен и културен контекст, Дзяло, бр. 24, 2022.

Външни препратки 

 От и за Блага Димитрова в Своден каталог НАБИС – национален каталог на академичните библиотеки в България
 
  
 Блага Димитрова на сайта Литернет
 Великите българи (архивиран линк)
 Филмът Лавина, ревю (архивиран линк)
 Бенатова И.М. Время и герои художественной прозы Благи Димитровой // Баллада в болгарской литературе 20-х, 30-х годов ХХ века. – Львов: „Львовская Политехника“, 2015 г. – С. 333 – 362.
 БНТ представя: „Блага“, Целият филм на сайта на БНТ

Български поетеси класици
Български писатели класици
Български сценаристи
Български биографи
Български преводачи
Български преводачи на полскоезична литература
Български полонисти
Активисти за демокрация от България
Български политици след 1989
Вицепрезиденти на България
Възпитаници на Софийския университет
Носители на Димитровска награда
Носители на Хердерова награда
Носители на орден „Стара планина“
Родени в Бяла Слатина
Починали в София
Починали от инсулт